Valley Of Elk Round Beach Towel for Sale by Deanna Cagle
Valley Of Elk Round Beach Towel
round beach towels elk bulls arkansas wildlife winter landscape ozarks God sê nee - www.bybelkennis.co.za
by Mitch Kalp · Published 17/10/2012 · Updated 28/09/2014
God sê nee – Francois Malan
Ons omgeegroep wil gesels oor die onderwerp: “Soms sê God nee.” Het u asb vir my inligting omtrent dit as ‘n tema.
Die belangrikste voorbeeld is Jesus in Getsemane, wat begin vra dat die lydensbeker by Hom verbygaan, en met elke volgende gebed al meer aanvaar dat sy Vader nee sê, en Hy hom daaraan onderwerp (Mat 26:39-44; vgl. Mk 14:35-41; Lk 22:42-44.)
God sê soms nee vir ons gebede omdat dit nie volgens sy wil vir ons is nie:
So sê die Here nee vir Moses wat gevra het om God se magtige verskyning te sien– dit sou Moses se lewe kos (Eks 33:18-20).
Die Here sê ook nee vir Moses se gesmeek om die beloofde land in te gaan nadat hy destyds nie gehoorsaam was, nie met die rots gepraat het nie, maar uit frustrasie vir die volk se gekerm die rots geslaan het (Deutr. 3:23-29; vgl. Dt 1:37; Num 20:8-12).
Die Here het ook nee gesê vir Dawid se gebed vir die lewe van sy kind, wat hy buite-egtelik by Uria se vrou Batseba verwek het (2 Sam 12:15-23).
Vir die ballinge in Babel sê die Here nee omdat hulle afgode dien (Eseg.20:3,30-32).
Vir Paulus sê God drie maal nee op sy gebed om die doring uit sy vlees te verwyder, omdat die genade van die Here vir hom genoeg is, en God se krag juis tot volle werking kom wanneer Paulus swak is (2 Kor 12:8,9), vgl Paulus se ontberings as apostel wat so die beeld van Christus aan die kruis vertoon (2 Kor 11:23-33).
Redes waarom gebede misluk:
Ongehoorsaamheid (Deutr. 1:42-46; 1 Sam 14:37; 28:6)
Geheime sonde (Ps 66:18)
Onverskilligheid teenoor God (Spr 12:28)
Geen barmhartigheid betoon (Spr 21:13)
Minagting van die wet van God (Spr 28:9)
Skuldig aan moord (Jes 1:15)
Onregverdigheid (Jes 59:2; Miga 3:4)
Hardkoppigheid (Sag 7:11-13)
Onstandvastigheid (Jak 1:6,7)
Selfbevrediging (Jak 4:3)
1 Joh 5:14 moedig ons aan om met vrymoedigheid tot God te gaan, omdat Hy ons gebede verhoor as ons enigiets volgens sy wil vra.
1 Petr.3:7 waarsku dat as ‘n man nie verstandig met sy vrou saamleef nie, sy gebede verhinder sal word.
by Mitch Kalp · Published 18/07/2012 · Last modified 28/09/2014